বাংলা নববর্ষে লাল মলাটের হালখাতা ॥ ডিজিটাল যুগেও হারিয়ে যায়নি | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
বাংলা নববর্ষে লাল মলাটের হালখাতা ॥ ডিজিটাল যুগেও হারিয়ে যায়নি
0
অর্থ ও ব্যবসা, এক্সক্লুসিভ, টাঙ্গাইল, বিনোদন, শীর্ষ সংবাদ, সদর, সর্বশেষ ৫০, সাহিত্য-সংস্কৃতি
এপ্রিল 13, 2017
অ+ অ-
ইমেইল প্রিন্ট
শেয়ার করুন
মাসুদ আব্দুল্লাহ ॥
সময়ের পিঠে ভর করে চলতে থাকা বছর ফুরোয়। নতুন আশার আলোয় আসে আরেকটি নতুন বছর। এই নতুন আর পুরনোর মাঝে রয়ে যায় কিছু হিসাব-নিকাশ। সেই হিসাব-নিকাশ মেটানোর সৌহার্দ্য-সম্প্রীতিময় আয়োজনটির নাম হচ্ছে হালখাতা। ১৪২৩ বঙ্গাব্দ বিদায় নিয়ে আসছে নতুন বঙ্গাব্দ ১৪২৪। সেই সুবাদে উঠে আসছে ব্যবসায়ীদের সারাবছরের দেনা-পাওনা মিটিয়ে হিসাবের খতিয়ান আঁকা হালখাতার কথা।
যদিও আধুনিকতার ছোঁয়ায় হালখাতার সেই রমরমা দিনটি এখন অনেকটাই ম্রিয়মাণ। তাই বলে হারিয়ে যায়নি। পারিবারিক পরম্পরায় কিংবা ঐতিহ্যের অনুসরণে এখনও টিকে আছে আদ্দিকালের ব্যবসানির্ভর প্রথাটি। টাঙ্গাইলের বহু জায়গায় দেখা মেলে সেই ঐতিহ্যের। চৈত্রের ভরদুপুরে ছুটে যাই খাঁটি সোনা চেনা স্বর্ণকারদের দোকানে। জেনে নেই লাল মলাটে বাঁধাই করা নতুন খাতায় পুরনো বছরের হিসাব হালনাগাদের মাধ্যমে ব্যবসায়ীদের নববর্ষ উদযাপনের রীতিটি।
হালখাতার মাধ্যমে নববর্ষ উদযাপনের স্বরূপ জানতে চৈত্রের ভরদুপুরে হাজির হই ছয়আনী বাজারে। কথা হয় খাঁটি সোনা চেনা স্বর্ণকারদের সঙ্গে। ঘুরতে ঘুরতে নজরে আসে সোনার দোকানে। দোকানের মালিক সুবল ঘোষ টিনিউজকে বলেন, যতই কম্পিউটার কিংবা অন্য কোন আধুনিক হিসাবযন্ত্র আসুক, সারা বছরের হিসাবটি আমরা হালখাতার মাধ্যমেই সম্পন্ন করি। এটি আমরা বংশপরম্পরায় পালন করে আসছি। তাই নববর্ষের দিনে আমরা ক্রেতাকে আমন্ত্রণ জানাই। সেদিন ক্রেতা বা খদ্দেররা বিগত বছরের হিসাবটি মিটিয়ে দেন। লাল রঙের নতুন খাতায় শুরু হয় নতুন বছরের নতুন হিসাব। দেনা-পাওনার হিসাব শেষে খদ্দেরকে মিষ্টি-নিমকিসহ নানা কিছু দিয়ে আপ্যায়ন করা হয়। হিন্দু ব্যবসায়ীদের মধ্যে কেউবা আবার হালখাতাটি নিয়ে উপস্থিত হন মন্দিরে। সেই খাতা নিয়ে প্রার্থনা করা হয় নতুন বছরটি যেন ভাল কাটে। এর বাইরে নতুন বাংলা বছরের অলঙ্কার গড়তে স্বর্ণকারের হাতে তুলে দেয়া হয় নতুন সোনা। দিনের যে কোন সময় দোকানের সামনে এসে ঢাকের বোল তোলে ঢাকি। সেই বোলের তালে নাচ করে মহাদেবরূপী কোন মানব। ছোটরাও এসে জড়ো হয় দোকানে। বড়দের প্রণাম শেষ করার পর ছোটদের প্রণামী (বখশিশ) দেয়া হয়। হিন্দু ব্যবসায়ীরা যেমন হালখাতাটি নিয়ে মন্দিরে যান কল্যাণ কামনায় তেমনি নতুন বছরের দোয়া চেয়ে মিলাদ মাহফিলের আয়োজন করেন মুসলিম ব্যবসায়ীরা।
বাজারের আরেক স্বর্ণ ব্যবসায়ী বাবুল ঘোষ টিনিউজকে বলেন, নববর্ষের আগেই দোকানের সবকিছু ধুয়ে-মুছে পরিষ্কার করা হয়। নববর্ষের দিনটিতে হালখাতার মাধ্যমে নানা আনুষ্ঠানিকতায় উদযাপিত হবে ব্যবসায়ীদের বৈশাখী উৎসব। প্রায় স্বর্ণের দোকানেই নববর্ষের উদযাপন হবে হালখাতার রীতি মেনে। স্বর্ণের দোকান ছাড়াও টাঙ্গাইল জেলার বিভিন্ন স্থানের ব্যবসা প্রতিষ্ঠানে প্রচলিত রয়েছে হালখাতা আশ্রিত নববর্ষের উৎসব।
বিভিন্ন ব্যবসা প্রতিষ্ঠান ও এলাকা ঘুরে দেখা গেছে, ব্যবসাকেন্দ্রে চলছে ধোয়ামোছার কাজ। বিভিন্ন জায়গায় সাজিয়ে রাখা হয়েছে কাগজ, বোর্ড, রং-তুলিসহ বিভিন্ন সজ্জার সরঞ্জাম। স্বর্ণের দোকানগুলোয় চলছে ধোয়ামোছার কাজ। আবার অনেককেই দেখা গেলো পহেলা বৈশাখের জন্য অগ্রিম মিষ্টির অর্ডার দিচ্ছেন বিভিন্ন মিষ্টান্ন ভান্ডারে।
দীর্ঘদিন ধরেই দুই বঙ্গে বৈশাখের প্রথম দিনে শহর থেকে গ্রামে ছোট-মাঝারি-বৃহৎ ব্যবসা প্রতিষ্ঠানে হালখাতার আয়োজন করা হতো বেশ ঘটা করে। ছাপানো হতো নিমন্ত্রণপত্র। মুসলিম ব্যবসায়ীরা মসজিদের মিনারের ছবি দিয়ে আর হিন্দু ব্যবসায়ীদের নিমন্ত্রণপত্রে স্থান পেত মাটির পাত্রে কলাপাতা ও ডাব এবং উপরে সিদ্ধিদাতা দেবতা গণেশের ছবি।
কাপড় ব্যবসায়ী আব্দুর রব টিনিউজকে বলেন, আমরা এখনও হালখাতা অনুষ্ঠানের আয়োজন করি। পহেলা বৈশাখের দিন সকাল সাতটায় দোকান খুলে আগরবাতি জ্বালিয়ে পুরো গোলাপপানি ছিটাই। এরপর মিলাদ মাহফিলের আয়োজন করে আমন্ত্রিত অতিথিদের টাঙ্গাইলের চমচম ও নিমকি দিয়ে আপ্যায়ন করি। বছরের সব দেনা-পাওনার হিসাব শেষ করে নতুনভাবে বছর শুরু করি।
কঙ্কন দেবনাথের স্বর্ণের ব্যবসায়ী টিনিউজকে বলেন, হালখাতা না করলে আবার পহেলা বৈশাখ হয় নাকি! এখন ডিজিটাল যুগ, কম্পিউটারে হিসাব করা হয়। তারপরও এখন আমার দোকানে আমি লালরঙের খাতায় হিসাব রাখি। এবারও পহেলা বৈশাখের দিন আমার ক্রেতাদের নিমন্ত্রণ করেছি। তাদের দই-মিষ্টি দিয়ে আপ্যায়ন করব।
বিভিন্ন পাইকারি আড়তে হালখাতার প্রস্তুতি চলছে। ইতোমধ্যে বেশিরভাগ আড়তের পুরনো হিসাব-নিকাশ শেষ করে ফেলা হয়েছে। ফলের আড়তদার ইকরাম উল¬াহ টিনিউজকে জানান, অনেক ক্রেতার কাছে লাখ লাখ টাকা পাওনা। তারা আগে মেটাতে পারলেও হালখাতার উৎসবের কারণে পহেলা বৈশাখের দিন মেটান। ওই দিন মিলাদ হয়, সবাই মিলে একসঙ্গে মিষ্টি খান।
বাংলা নববর্ষের প্রথম দিন পয়লা বৈশাখ ছাড়াও হালখাতা এখন বিভিন্ন দিনে করা হয়। অনেকেই ইংরেজী বছরের হিসাব কষে হালখাতা করে থাকেন। তবে হালখাতার অনুষ্ঠানটি পহেলা বৈশাখেই শুধুমাত্র সামঞ্জস্য। সেদিন যে নতুন খাতার সূচনা হয়, তা অন্যদিনে চলে না। হালখাতা মূলত সারা বছরের লেনদেনের হিসাব রাখার বিষয় বলে বাধ্য হয়েই নির্দিষ্ট দিনে করা হয়ে থাকে। হালখাতা বিষয়টির সঙ্গে ধর্মীয় কোন আনুষ্ঠানিকতা নেই। হালখাতার উপরে অবশ্যই স্বস্তি বচন লেখা থাকতে হবে। ইসলাম ধর্মানুসারীরা ‘এলাহি ভরসা’ আর হিন্দু ব্যবসায়ীরা ‘গণেশায় নমঃ’ লিখেই হালখাতার সূচনা করে থাকেন। এ বিষয়ে পন্ডিতরা লিখেছেন, এতে বাংলা নববর্ষের এই অনুষ্ঠানটিকে ধর্মপ্রভাবান্বিত বলা চলে না। এটা ব্যবসায়ীর ব্যক্তিগত ধর্মবিশ্বাসের অভিব্যক্তি মাত্র, হালখাতার মূল লক্ষ্য হিসাব-নিকাশের অঙ্গ নয়। এই স্বস্তি বচন লিখলেও হালখাতা হিসাবের খাতায় থেকে যায়।
এ বছর সরকারীভাবেও হবে হালখাতা। কর আদায় নয়, বকেয়া পরিশোধ সেøাগানে বাংলা নববর্ষ সামনে রেখে হালখাতা করার উদ্যোগ নিয়েছে জাতীয় রাজস্ব বোর্ড (এনবিআর)। সূত্র জানায়, নববর্ষে এবার হালখাতা করা হবে। কর আদায় নয়, সম্মানজনক বকেয়া কর পরিশোধের সুযোগ দেয়া হবে ব্যবসায়ীদের। দেশের সব আয়কর, শুল্ক ও মূল্য সংযোজন কর (মূসক) কমিশনারদের কার্যালয়ে হালখাতা চলবে বৈশাখজুড়ে। মানুষ এখন কর দিতে আগ্রহী এবং সারাদেশে রাজস্ব সংস্কৃতি প্রতিষ্ঠিত হচ্ছে। পহেলা বৈশাখের আগের দিন এনবিআর এবার আনুষ্ঠানিকভাবে চৈত্রসংক্রান্তিও উদযাপন করবে বলে জানা গেছে।
শেয়ার করুন
Comments
comments
Like to share?
Newer Post২০৮ দিন কারাগারে থাকার পর এমপি রানাকে হাইকোর্ট জামিন দিয়েছে
Older Postসমবায় মার্কেটের দোকান বরাদ্দ, হস্তান্তর, পজিশনসহ সব কার্যক্রমের ওপর স্থিতাবস্থা জারি করেছেন আদালত
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
যথাযোগ্য মর্যাদায় ও উৎসাহ-উদ্দিপনার মধ্য দিয়ে ঈদুল ফিতর পালিত টাঙ্গাইল সদর উপজেলার ৪ ইউপিতে এবং মধুপুরের ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে